ROMÂNIA									
JUDEŢUL VRANCEA
CONSILIUL JUDEȚEAN
HOTĂRÂREA nr.  226 
din 17 septembrie 2026

privind: avizarea documentației de atribuire a Contractului de delegare a gestiunii activității de colectare și transport a deșeurilor municipale și similare din Zona 2 - 42 de UAT-uri membre și mecanism de plată Taxă - de colectare a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama Unității Administrativ-Teritoriale Județul Vrancea, delegarea gestiunii serviciului privind colectarea deșeurilor municipale și similare și transportul acestora la punctele/stațiile de transfer la nivelul Zonei 2 - 42 de UAT-uri membre și mecanism de plată Taxă - a județului Vrancea, pentru proiectul ,,Sistem de Management Integrat al Deșeurilor în județul Vrancea”

Consiliul Județean Vrancea,
-având în vedere Referatul Serviciului Utilități Publice nr.  201/27005 din 14.09.2026 privind avizarea documentației de atribuire a Contractului de delegare a gestiunii activității de colectare și transport a deșeurilor municipale din Zona 2 - 42 de UAT-uri membre și mecanism de plată Taxă - a județului Vrancea și aprobarea mandatării cu mandat special a Asociației de Dezvoltare Intercomunitară ,,Vrancea Curată” să exercite, în numele și pe seama	 Unității Administrativ-Teritoriale Județul  Vrancea  delegarea gestiunii serviciului privind colectarea deșeurilor municipale și transportul acestora la punctele/stațiile de transfer la nivelul Zonei 2 - 42 de UAT-uri membre și mecanism de plată Taxă - a județului Vrancea, pentru proiectul ,,Sistem de Management Integrat al Deșeurilor în județul Vrancea”
[bookmark: _Hlk74224999]-văzând adresa Asociației de Dezvoltare Intercomunitară ,,Vrancea Curată’’ nr.1123/01.09.2026, înregistrată la Consiliul Județean Vrancea sub nr.201/25567/01.09.2026;
-luând act de adresa Ministerului Investițiilor și Proiectelor Europene nr.137881/26.11.2025 înregistrată la Consiliul Județean Vrancea sub nr.201/16448/04.12.2025;
-ținând cont de Hotărârea AGA a ADI Vrancea Curată nr.10/25.08.2026;
-luând în considerare prevederile art. 8 alin. (3) lit. d), d^1), i), art. 9 alin. (2), lit. (a), art. 10 alin. (4) si alin. (5), art. 22 alin. (3) și alin.  (4), art. 29 alin. (1), (7), (10) și art. 30 alin. (5) din Legea nr. 51/2006 a serviciilor comunitare de utilități publice;
-în conformitate cu prevederile art. 12 alin. (2) si alin. (3), art. 14 alin. (1) din Legea nr. 101/2006 a serviciului de salubrizare a localităților, republicată, cu modificările și completările ulterioare;
-luând act de prevederile art. 9 alin. (3) si alin. (4), art. 10 alin. (3) si art. 11 alin. (1) lit. c) și alin. (2) din Contractul de Asociere al Asociației de Dezvoltare Intercomunitară ,,Vrancea Curată”;
-față de dispozițiile art. 5 alin. 1 lit. f) și alin. (2) lit. c) și lit. d), art. 17 alin. (3) lit. g), art. 22 alin. (1) din Statutul Asociației de Dezvoltare Intercomunitară ,,Vrancea Curată”;
-luând în considerare prevederile H.G. nr. 855/2008 pentru aprobarea actului constitutiv-cadru și a statutului cadru ale asociațiilor de dezvoltare intercomunitară cu obiect de activitate serviciile de utilități publice, cu modificările și completările ulterioare;  
-ținând cont de Legea nr. 98/2016, republicată, cu modificările și completările ulterioare;
-luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;  
-în baza art. 173 alin. (1), lit. d) și alin. (5) lit. i) și m) din OUG nr. 57/2019 privind Codul administrativ, cu modificările și completările ulterioare;
-în temeiul art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art. 1  Se avizează Studiul de oportunitate și fundamentare – revizuit - prevăzut în anexa nr. 1 la prezenta hotărâre.

Art. 2  Se mandatează ADI Vrancea Curată să aprobe modalitatea de gestiune pentru activitățile de colectare și transport a deșeurilor municipale și similare din Zona 2 - 42 de UAT-uri membre și mecanism de plată Taxă - și de operare a centrelor de aport voluntar aferente sub forma gestiunii delegate. 

Art. 3 Se avizează documentația de atribuire a contractului de delegare a gestiunii activităților de colectare și transport a deșeurilor municipale și similare din Zona 2 - 42 de UAT-uri membre și mecanism de plată Taxă - de colectare a județului Vrancea și de operare a centrelor de aport voluntar aferente, prevăzută în anexa nr. 2, la prezenta hotărâre, compusă din: 
· strategia de contractare,
· modelul contractului de delegare a gestiunii serviciului,
· caietul de sarcini pentru delegarea gestiunii serviciului cu anexe,
· regulamentul serviciului de salubrizare la nivelul județului Vrancea,
· formulare.

Art. 4 Se mandatează Asociația de Dezvoltare Intercomunitară ,,Vrancea Curată” să aprobe documentele prevăzute la  Art.1 și Art. 3 în Adunarea Generală a Asociației.

Art. 5 Se mandatează Asociația de Dezvoltare Intercomunitară ,,Vrancea Curată” pentru: 
a) derularea procedurii de achiziție publică în calitate de autoritate contractantă, în numele și pe seama Unității Administrativ-Teritoriale Județul Vrancea, în vederea atribuirii contractului de delegare pentru activitățile de colectare și transport a deșeurilor municipale din Zona 2 - 42 de UAT-uri membre și mecanism de plată Taxă - de colectare a județului Vrancea și de operare a centrelor de aport voluntar aferente (publicarea documentației de atribuire/anunț de participare, elaborarea și transmiterea răspunsurilor la clarificările înaintate de posibilii ofertanți, efectuarea modificărilor necesare ale documentației, evaluarea ofertelor, întocmirea dosarului achiziției publice, desemnarea comisiei de evaluare, elaborarea rapoartelor din cadrul procedurilor de achiziție și orice alte documente necesare derulării și finalizării procedurii de achiziție); 
b) Modificarea și completarea documentațiilor de atribuire, generate de modificări legislative, solicitări ale diferitelor autorități de reglementare, finanțatoare sau judiciare, clarificări formulate de operatori economici sau ca urmare a măsurilor de remediere;
c) Semnarea Contractului de delegare, în numele și pe seama UAT Județul Vrancea de către Președintele Asociației. 

Art. 6 Se mandatează cu mandat special Asociația de Dezvoltare Intercomunitară ,,Vrancea Curată” să desemneze membrii comisiei de evaluare pentru procedurile de achiziție publică organizate în vederea atribuirii contractelor de delegare al căror obiect este colectarea deșeurilor municipale și transportul acestora la punctele/stațiile de transfer la nivelul Zonei 2 - 42 de UAT-uri membre și mecanism de plată Taxă - de colectare a județului Vrancea, prin decizie a Președintelui Asociației de Dezvoltare Intercomunitară ,,Vrancea Curată”. Membrii comisiei vor fi specialiști desemnați de UAT –urile membre, structuri asociative (ACOR) și/sau experți cooptați.

Art. 7 Se împuternicește dl. Președinte Nicușor Halici, reprezentant al Unității Administrativ-Teritoriale Județul Vrancea, ca, în numele și pe seama Unității Administrativ-Teritoriale Județul Vrancea, să aprobe și să voteze în Adunarea Generală a Asociației de Dezvoltare Intercomunitară ,,Vrancea Curată”, documentele prevăzute la art. 1 si art. 3 din prezenta hotărâre.

Art. 8 Se mandatează ADI Vrancea Curată să demareze procedura de negociere fără publicare prealabilă a unui anunț de participare în vederea selectării unui operator, în situația în care se va impune această procedură ca soluție temporară de operare a infrastructurii aferentă Zonei 2 - 42 de UAT-uri membre și mecanism de plată Taxă, până la finalizarea procedurii de atribuire  prin licitație deschisă, dar nu mai târziu de 31.12.2026.

Art.9 Se avizează documentația de atribuire a contractului de delegare a gestiunii activităților de colectare și transport a deșeurilor municipale și similare din Zona 2 - 42 de UAT-uri membre și mecanism de plată Taxă - de colectare a județului Vrancea și de operare a centrelor de aport voluntar aferente, prevăzută în anexa 3, compusă din:
-   studiu de oportunitate,
-	strategia de contractare,
-	modelul contractului de delegare a gestiunii serviciului,
-	caietul de sarcini pentru delegarea gestiunii serviciului cu anexe,
-	regulamentul serviciului de salubrizare la nivelul județului Vrancea,
-	formulare.
aferentă procedurii de negociere fără publicare.

Art. 10 La data intrării în vigoare a prezentei hotărâri, Hotărârile Consiliului Județean Vrancea nr.134/16.07.2025 și nr.160/21.07.2026 se modifică în mod corespunzător, iar orice prevedere contrară își încetează aplicabilitatea.

Art. 11 Prevederile prezentei hotărâri vor fi duse la îndeplinire de către Președintele Consiliului Județean Vrancea, prin aparatul de specialitate și Asociația de Dezvoltare Intercomunitară Vrancea Curată și vor fi comunicate celor interesați de către secretarul general al județului prin Compartimentul Monitor Oficial Local din cadrul Serviciului Juridic.
	


Președintele
Consiliului Județean Vrancea
Nicușor HALICI



                                				                     Contrasemnează,
                                                                                Secretar general al județului
   Raluca Dan
[image: ]
[image: ]

image1.png
conect.




